**Eric Himpton Holder, Jr.** (21. januar 1951 -) je američki pravnik koji trenutno služi kao vrhovni advokat SAD u kabinetu predsjednika Baracka Obame. Prije dolaska na tu dužnost je služio kao sudac Vrhovnog suda Distrikta Columbia, federalni tužilac i zamjenik vrhovnog advokata u administraciji Billa Clintona. Za vrijeme izbora 2008. je bio pravni savjetnik u Obaminoj kampanji.

Holder je porijeklom sa Barbadosa, a pravni fakultet je završio 1975. nakon čega je stažirao u crnačkoj organizaciji NAACP i Ministarstvu pravde, gdje je služio od 1976. do 1988. kada ga je predsjednik Ronald Reagan imenovao vrhovnim sucem distrikta Columbia. 1992. ga je predsjednik Clinton imenovao federalnim tužiocem, a godine 1997. zamjenikom ministra pravde. Na tom je mjestu ostao sve do kraja Clintonovog mandata te sudjelovao u kontroverznim pomilovanjima poznatima kao afera Pardongate. Od 2001. do 2008. se bavio privatnom praksom.

Holder se smatra jednim od lijevo orijentiranih članova Obamine administracije; otprije je poznato njegovo protivljenje smrtnoj kazni, a nakon dolaska na dužnost je više puta izrazio želju da se zatvori logor u Guanatanamu te uvedu stroža ograničenja posjedovanja oružja od strane američkih građana. Holder je sudskom tužbom napao kontroverzni anti-imigrantski zakon u Arizoni smatrajući ga povredom ljudskih prava ilegalnih imigranata i uvođenjem rasističkih kriterija u provođenje zakona.

Njegova izjava da su Amerikanci "nacija kukavica" zbog navodne nespremnosti da se suoče s rasnim pitanjima je izazvala kontroverze, dok je najava da će se Khalidu Sheikhu Mohammedu, glavnom okrivljeniku za napade 11. septembra, suditi u New Yorku pred redovnim sudom izazvala žestoke kritike od građana i žrtava. Holder je također predmet kontroverzi zbog odluke da obustavi postupak protiv Nove partije crnih pantera čiji su članovi zastrašivali birače za vrijeme izbora 2008. u Philadelphiji.

Eksterni linkovi
----------------

***Eric Holder*** na Wikimedijinoj ostavi

* Službena stranica
* Justice Department Bio of Holder as Deputy Attorney General na sajtu Wayback Machine
* Answers.com
* Columbia University
* Covington & Burling
* The History Makers Arhivirano 2011-08-14 na Wayback Machine-u
* Homeland Security Policy Institute
* Eric Holder's federal campaign contribution report Arhivirano 2009-01-06 na Wayback Machine-u
* Holder Speech at Department of Justice African American History Month Program Feb. 18, 2009
* Will Eric Holder Be the Anti-Torture Hero? by Andy Worthington, *The Huffington Post*, July 12, 2009

| Političke funkcije
 |
| --- |
|
| Prethodi:**Jamie Gorelick** | **zamjenik vrhovnog advokata SADSlužio pod: Bill Clinton**1997–2001 | Slijedi:**Larry Thompson** |
| Prethodi:**Janet Reno** | **Vrhovni advokat SADv.d.**2001 | Slijedi:**John Ashcroft** |
|
| Prethodi:**Michael Mukasey** | **vrhovni advoklat SADSlužio pod: Barack Obama**2009– | Slijedi:**Incumbent** |
| Protokolarna hijerarhija SAD |
| Prethodi:**Robert Gates** | **Protokolarna hijerarhija SAD*Attorney General*** | Slijedi:**Ken Salazar** |
| Nasljedni red predsjednika SAD |
| Prethodi:**Robert Gates** | **7. po liniiji nasljeđivanja*Vrhovni advokat*** | Slijedi:**Ken Salazar** |